text: Les peticions de RGC es tripliquen en dos anys
  Les sol·licituds de la prestació de la renda garantida de ciutadania (RGC) s'han triplicat en dos anys, i en l'últim any s'han aprovat un 10% i s'han denegat un 73%, la majoria perquè tenen ingressos superiors al llindar estipulat o per incompatibilitats en tenir feina, cosa que la normativa preveu millorar en augmentar la cobertura fins a la seva total desplegament el 2020.
  Unes 50 entitats demanen davant del Parlament una auditoria sobre la gestió de la RGC
  El PSC acusa la Generalitat d'"ocultar" dades sobre la Renda Garantida de Ciutadania
  Ho ha explicat el conseller de Treball, Afers Socials i Famílies de la Generalitat, Chakir El Homrani, acompanyat de tècnics del departament coincidint aquest dissabte amb el primer aniversari d'entrada en vigor de la nova prestació, que ha transformat l'antiga renda mínima d'inserció (RMI).
  El conseller ha lamentat que l'aplicació de l'article 155 ha estat un llast per al desplegament, en impedir l'aprovació del reglament i la impossibilitat de crear la comissió de seguiment, que estan ultimant en col·laboració d'entitats.
  S'han presentat 69.197 sol·licituds en un any, de les que s'han arribat a valorar 49.000, i de les que s'han aprovat un total de 5.043, el que representa un 10% del conjunt, i s'han denegat un 73% -dos de cada tres per superar llindar establert o incompatibilitat-.
  Per tant queden 20.000 expedients per resoldre, a més d'altres 10.000 de 17.000 expedients fora de termini que es resoldran abans de final d'any per la impossibilitat de fixar les compatibilitats entre els complements de la RGC i les prestacions estatals fins a abril de 2018.
  La RGC compta amb 113.000 persones beneficiàries, de les que 60.000 són antics receptors de la RMI amb 25.000 expedients heretats de l'antiga prestació.
  En aquest any, la Generalitat ha detectat 11.000 persones que s'han apuntat al Servei d'Ocupació de Catalunya (SOC) com a demandants d'ocupació a partir de la RGC.